ÚRAD VLÁDY SLOVENSKEJ REPUBLIKY
                 sekcia vládnej legislatívy

                                                                                                                   Na rokovanie vlády SR
                                                                                                                   dňa 1. februára 2006
                                                                                                                   K materiálu č. 1556/2006
                                                                                                                   K bodu č. 15

S T A N O V I S K O
k návrhu na  pristúpenie Slovenskej republiky k Dohovoru o kontrole a označovaní výrobkov z drahých kovov (Viedeň 15. novembra 1972)

I

       Návrh na pristúpenie Slovenskej republiky k Dohovoru o kontrole a označovaní výrobkov z drahých kovov (Viedeň 15. novembra 1972) predložil na rokovanie vlády Slovenskej republiky  podpredseda vlády a minister hospodárstva Slovenskej republiky Jirko Malchárek.

II
Cieľom predkladaného dohovoru je vzájomné uznávanie výrobkov z drahých kovov označených dohovorenou značkou medzi jednotlivými zmluvnými štátmi dohovoru. Zámerom je tiež ochrana spotrebiteľa a voľný pohyb klenotníckeho tovaru po území členských štátov dohovoru.

III

      Dohovor je multilaterálnou medzinárodnou zmluvou prezidentskej povahy, na ktorej vykonanie je potrebný zákon a podľa čl. 7 ods. 4 Ústavy Slovenskej republiky sa pred jej ratifikáciou vyžaduje súhlas Národnej rady Slovenskej republiky. 

IV

     Sekcia vládnej legislatívy Úradu vlády Slovenskej republiky odporúča vláde Slovenskej republiky návrh na  pristúpenie Slovenskej republiky k Dohovoru o 

kontrole a označovaní výrobkov z drahých kovov (Viedeň 15. novembra 1972)  schváliť  s týmito pripomienkami:

K článku 6:
-slovo „nezabránia“ nahradiť slovami „nebudú brániť tomu“.

K článku 11:
-skratku „v ods. 1“ nahradiť slovami  „v odseku 1“,
-v odseku 2 slová „a ak boli splnené podmienky v súhlase v ktoromkoľvek súhlase podľa ods. 1 sú splnené“ nahradiť slovami „a ak boli splnené podmienky súhlasu podľa odseku 1“.

K prílohe 1:
-v bode 2.1 v písm. a) anglickú spojku „and“ nahradiť slovenskou spojkou „a“.

V Bratislave 30. januára 2006
Vypracoval: Pavel Kanka

                                                                                         Štefan  G r m a n
                                                                                          generálny riaditeľ 
                                                                                    sekcie vládnej legislatívy